钦定古今图书集成/明伦汇编/氏族典/第580卷 > 耶律玦
## 钦定古今图书集成/明伦汇编/氏族典/第580卷 > 耶律玦

按《辽史耶律玦传》：“玦字吾展，遥辇鲜质可汗之后。重
熙初，召修国史，除枢密副使，出为西南面招讨都监，
历同签南京留守事、南面林牙。皇弟秦国王为辽兴
军节度使，以玦同知使事，多所匡正。十年，复为枢密
副使。咸雍初，秦国王为西京留守，请玦为佐，岁中狱
空者三。玦不喜货殖，帝知其贫，赐宫户十。以酒疾卒。”